4. oktobris

**4. oktobris** ir 277. gada diena pēc Gregora kalendāra (278. garajā gadā). Līdz gada beigām ir atlikušas 88 dienas.

## Vārda dienas
Dmitrijs, Francis, Modra

## Notikumi
* 1535. gads — Bībele pirmoreiz nodrukāta angļu valodā. 
* 1675. gads — holandiešu fiziķis Kristiāns Heigenss patentēja kabatas pulksteni. 
* 1824. gads — Meksika pieņēma jaunu konstitūciju, kļūstot par federālu republiku.
* 1853. gads — Krimas karš: Osmaņu impērija pieteica karu Krievijai.
* 1830. gads — Beļģija deklarēja neatkarību no Nīderlandes.
* 1883. gads — atklāta vilcienu satiksmes līnija Austrumu ekspresis, kas savienoja Parīzi ar Stambulu.
* 1910. gads — pieņemts pašreizējais Bermudu salu karogs.
* 1957. gads — PSRS palaists pirmais Zemes mākslīgais pavadonis (*[[Sputnik-1]]*).
* 1958. gads — Francijā dibināta Piektā republika.
* 1965. gads — Romas pāvests Pāvils VI izdeva bullu, kurā atzina, ka ebreji nav vainīgi Jēzus Kristus nāvē. 
* 1966. gads:
** Basutolande ieguva neatkarību no Apvienotās Karalistes un tika pārdēvēta par Lesoto;
** pieņemts pašreizējais Lesoto ģerbonis.
* 1983. gads — Ričards Noubls uzstādīja jaunu ātruma rekordu uz zemes (1019,47 km/h), braucot ar *[[Thrust 2]]* Melnās klints tuksnesī, Nevadā, ASV.
* 1993. gads — Krievijas prezidentam Borisam Jeļcinam lojālās karaspēka vienības uzbruka parlamenta ēkai.
* 2001. gads — raķete, kura "nomaldījās" Ukrainas pretgaisa aizsardzības mācībās, notrieca Krievijas aviokompānijas *Sibirj* pasažieru lidmašīnu Tu-154, kas bija ceļā no Telavivas uz Novosibirsku; bojā gāja 78 cilvēki.
* 2004. gads — *[[SpaceShipOne]]* ieguva Ansari X Prize balvu, veicot atkārtotu pilotējamu suborbitālu lidojumu divu nedēļu laikā.
* 2006. gads — pieņemts pašreizējais Lesoto karogs.
* 2019. gads:
** Apvienotās Karalistes premjerministrs Boriss Džonsons akceptēja, ka viņam var nākties lūgt atlikt Apvienotās Karalistes izstāšanos no Eiropas Savienības;
** tika ziņots, ka nekas neliecina, ka Parīzes policijas mītnē uzbrukumu sarīkojošais darbinieks būtu bijis ekstrēmists;
** par sadarbību ar Krievijas specdienestiem bijušajam Igaunijas Drošības policijas darbiniekam piesprieda piecu gadu cietumsodu;
** jaunie vides aktīvisti sāka plānot vēl vienu vispasaules streiku 29. novembrī;
** Honkongā protestētājiem aizliedza aizsegt sejas;
** Spānija paziņoja, ka ar 300 miljoniem eiro grib palīdzēt tūrisma nozarei pārvarēt *[[Thomas Cook]]* bankrota sekas.
* 2020. gads — Jaunkaledonijas iedzīvotāji referendumā nobalsoja pret neatkarību no Francijas.

## Dzimuši
* 1472. gads — Lūkass Krānahs Vecākais (*Lucas Cranach der Ältere*), vācu gleznotājs un grafiķis (miris 1553. gadā)
* 1550. gads — Kārlis IX (*Karl IX*), Zviedrijas karalis (miris 1611. gadā)
* 1626. gads — Ričards Kromvels (*Richard Cromwell*), angļu politiķis (miris 1712. gadā)
* 1797. gads — Jeremija Gothelfs (*Jeremias Gotthelf*), šveiciešu rakstnieks (miris 1854. gadā)
* 1822. gads — Raterfords Heizs (*Rutherford Birchard Hayes*), 19. ASV prezidents (miris 1893. gadā)
* 1872. gads — Ogists Maršē (*Auguste Marchais*), franču vieglatlēts (miris 1952. gadā)
* 1881. gads — Oto Ville Kūsinens (*Otto Ville Kuusinen*), somu/PSRS politiķis (miris 1964. gadā)
* 1884. gads — Jehuda Leibs Ašlags (רַבּי יְהוּדָה לֵיבּ הַלֵּוִי אַשְׁלַג), ebreju kabalists (miris 1954. gadā)
* 1888. gads — Frīdrihs Olbrihts (*Friedrich Olbricht*), vācu ģenerālis (miris 1944. gadā)
* 1892. gads — Engelberts Dollfuss (*Engelbert Dollfuß*), Austrijas kanclers (miris 1934. gadā)
* 1895. gads:
** Basters Kītons (*Buster Keaton*), amerikāņu aktieris (miris 1966. gadā)
** Rihards Zorge (*Richard Sorge*), padomju spiegs (miris 1944. gadā)
* 1903. gads — Ernsts Kaltenbrunners (*Ernst Kaltenbrunner*), vācu drošības dienesta vadītājs (miris 1946. gadā)
* 1906. gads — Erna Ķikure, latviešu rakstniece un māksliniece (mirusi 2003. gadā)
* 1915. gads — Uldis Ģērmanis, latviešu vēsturnieks un rakstnieks (miris 1997. gadā)
* 1916. gads — Vitālijs Ginzburgs (*Виталий Гинзбург*), krievu fiziķis un astrofiziķis (miris 2009. gadā)
* 1918. gads — Keniči Fukui (*Kenichi Fukui*), japāņu ķīmiķis (miris 1998. gadā)
* 1923. gads — Čārltons Hestons (*Charlton Heston*), amerikāņu aktieris (miris 2008. gadā)
* 1931. gads — Ričards Rortijs (*Richard Rorty*), ASV filozofs (miris 2007. gadā)
* 1938. gads — Kurts Vitrihs (*Kurt Wüthrich*), Šveices ķīmiķis
* 1946. gads — Sūzana Sarandona (*Susan Sarandon*), amerikāņu aktrise
* 1951. gads — Tālavs Jundzis, latviešu politiķis, politologs un jurists
* 1956. gads — Kristofs Valcs (*Christoph Waltz*), austriešu aktieris
* 1958. gads — Andris Dambis, latviešu autosportists
* 1961. gads — Kadzuki Takahaši (高橋 和希), japāņu mangu mākslinieks un autors (miris 2022. gadā)
* 1976. gads:
** Mauro Kamoranēzi (*Mauro Camoranesi*), itāļu futbolists un treneris
** Ališija Silverstone (*Alicia Silverstone*), ASV aktrise, modele
* 1980. gads — Tomāšs Rosickis (*Tomáš Rosický*), čehu futbolists
* 1981. gads — Nataļja Korosteļova (*Наталья Коростелёва*), Krievijas distanču slēpotāja
* 1989. gads:
** Dakota Džonsone (*Dakota Johnson*), ASV aktrise
** Kimija Meisnere (*Kimmie Meissner*), ASV daiļslidotāja
* 1998. gads — Mikola Šaparenko (*Микола Шапаренко*), Ukrainas futbolists
* 2002. gads — Asters Vrankss (*Aster Vranckx*), Beļģijas futbolists

## Miruši
* 1669. gads — Rembrants van Reins (*Rembrandt van Rijn*), nīderlandiešu gleznotājs (dzimis 1606. gadā)
* 1904. gads — Frederiks Ogists Bartoldi (*Frédéric-Auguste Bartholdi*), franču tēlnieks (dzimis 1834. gadā)
* 1934. gads — Marija Zaņkovecka (*Марія Заньковецька*), ukraiņu aktrise un teātra darbiniece (dzimusi 1854. gadā)
* 1947. gads — Makss Planks (*Max Planck*), vācu fiziķis (dzimis 1858. gadā)
* 1968. gads — Frānsiss Bidls (*Francis Biddle*), ASV jurists un tiesnesis (dzimis 1886. gadā)
* 1979. gads — Harijs Domela (*Harry Domela*), vācbaltiešu izcelsmes viltvārdis, rakstnieks un aktieris (dzimis 1904. vai 1905. gadā)
* 1989. gads — Greiems Čepmens (*Graham Chapman*), angļu komiķis (dzimis 1941. gadā)
* 1990. gads — Mārtiņš Zīverts, latviešu dramaturgs (dzimis 1903. gadā)
* 1992. gads — Denijs Halms (*Denny Hulme*), britu autosportists (dzimis 1936. gadā)
* 2000. gads — Mihaels Smits (*Michael Smith*), Kanādas bioķīmiķis (dzimis 1932. gadā)
* 2004. gads — Gordons Kūpers (*Gordon Cooper*), ASV kosmonauts (dzimis 1927. gadā)

## Svētku un piemiņas dienas
* Pasaules dzīvnieku diena
* Neatkarības diena (Lesoto)